送李元中
作者：洪朋
朝代：宋

paragraphs: 夙聞龍眠山，綠蘿隠浄嘯。
中有三李君，若人年獨妙。
心賞悵若遺，風期可同調。
如何古豫章，邂逅共一笑。
佛海穿溟涬，理窟刮奧窔。
茗椀對濤江，床跗視雲嶠。
足明青葱樹，合在紅塵表。
追隨杖屨遨，浩蕩城郭眺。
觀乎大寧作，頗復近道要。
凉飆隕疏葉，行子動歸棹。
願君崇明德，慰我記末照。